text: Se kortet: Mange syriske statsborgere bor i Sydjylland
  10 november 2015 kl. 12.15
  Mere end 10.000 syriske statsborgere er over det seneste år indvandret til Danmark – en stor del har bosat sig i det sydjyske.
  Der er kommet mange syriske statsborgere til Danmark. Faktisk er der kommet så mange syriske statsborgere, at de syriske statsborgere tegner sig for flest indvandringer over det seneste år. Over det seneste år er hele 10.334 syriske statsborgere indvandret til Danmark.
  Og ser man på, hvor de syriske statsborgere har bosat sig, så tegner der sig et tydeligt billede. Vejle, Esbjerg og Horsens er alle i top fem over de danske kommuner, hvor flest indvandrede syriske statsborgere har bosat sig indenfor det seneste år.  I en række andre af de sydjyske kommuner er der også en stor bosættelse af syriske statsborgere i forhold til andre kommuner.
  Du kan på kortet herunder se, hvor mange syriske statsborgere der har bosat sig i din kommune.
  
  